Diari Oficial de la Generalitat Valenciana


Sumari del DOGV 7173, del 16-12-2013 (2013/11348)

Notificació de la sentència dictada en el procediment de guarda i custòdia número 1572/2012.
--------------------------------------------------------------------------------------------

### Dades del document

Número de DOGV
:   7173

Data del DOGV
:   16-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11105


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1572/2012. [2013/11590]  
María Dolores Valle Contreras, secretària judicial del Jutjat de Primera Instància número 24 de València, per mitjà d'este edicte faig saber que en el juí de família, guarda, custòdia i aliments de fill menor no matrimonial no consensuat 1572/2012, a instàncies de Diana Magaly Viteri Venegas, representada per la procuradora Mercedes Montoya Exojo, contra Robinson Asdrúbal Toscano Núñez, en situació de rebel·lia, en data 15 d'octubre de 2013, s'ha dictat la sentència la part dispositiva de la qual diu així:  
«Dispositiva  
Estime la demanda formulada per la procuradora Mercedes Montoya Exojo, en nom i representació de Diana Magaly Viteri Venegas, contra Robinson Asdrúbal Toscano Núñez, i dispose les mesures següents:  
  
1. Que el fill menor quede davall la guarda i custòdia de sa mare, Diana Magaly Viteri Venegas, i que la pàtria potestat siga compartida entre els dos progenitors.   
2. Les visites paternofilials del menor, N. A., seran a favor de Robinson Asdrúbal Toscano Núñez, el dissabte o el diumenge, els caps de setmana alterns des de les 10.00 hores del matí fins a les 20.00 hores del diumenge, que arreplegarà i tornarà al domicili matern.  
  
3. La pensió alimentària en favor del fill, N. A., anirà a càrrec de Robinson Asdrúbal Toscano Núñez, i es fixa en 300 euros/mes la quantitat que haurà d'ingressar en el compte que designe Diana Magaly Viteri Venegas, els cinc primers dies de cada mes, amb l'actualització d'acord amb les variacions de l'índex de preus al consum .  
  
4. Gastos extraordinaris: cada progenitor contribuirà a parts iguals als gastos extraordinaris, amb l'acreditació prèvia, que genere el fill menor N. A.  
5. Quan la senyora Viteli decidisca eixir d'Espanya en companyia del menor, ho comunicarà al senyor Toscano amb cinc dies d'anticipació.  
Cada part abonarà les costes processals produïdes a instàncies seues i les comunes a mitges.  
Forma d'impugnació: per mitjà d'un recurs d'apel·lació davant d'este Jutjat; no obstant això, es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 458 LEC). Haurà d'efectuar-se la consignació de 50 euros en el compte del Jutjat 4584-0000-02, número del procediment amb quatre dígits - dos últims números de l'any, a l'oficina Banesto, segons disposa la Llei Orgànica 1/2009, de 3 de novembre, i acreditar esta consignació, excepte aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la sentència que pronuncie, mane i firme.»  
I perquè valga de notificació de forma deguda a Robinson Asdrúbal Toscano Núñez, en rebel·lia, expedisc i firme este edicte.  
  
València, 6 de novembre de 2013.- La secretària judicial: María Dolores Valle Contreras.